Diari Oficial de la Generalitat Valenciana


Sumari del DOGV 9941, del 20-09-2024 (2024/9301)

ACORD de 17 de setembre de 2024, del Consell, pel qual es declara l’ocupació urgent dels béns i drets subjectes a l’expedient d’expropiació forçosa, instruïda per l’Ajuntament de Tavernes de la Valldigna, per a l’execució de les obres del projecte «Cobriment del col·lector del bulevard Marjaletes».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9301

CVE
:   VYJX-M-0555-6445

Data del document
:   17-09-2024

Organisme emissor
:   Presidència de la Generalitat

Tipus de document
:   Acord

*Antecedents de fet*

Primer. L'Ajuntament de Tavernes de la Valldigna, per Resolució de la regidoria delegada d'Urbanisme 4062, de 13 de desembre de 2023, va prendre coneixement tant del projecte de l'obra denominada «Cobriment del col·lector de Marjaletes» com del projecte d'expropiació forçosa amb la relació concreta i individualitzada dels propietaris i béns afectats per l'expropiació, la qual va ser objecte de publicació i notificació a les persones interessades.

L'acord del Ple de 12 de febrer de 2024, declarà la utilitat pública i la necessitat d'ocupació concreta de les finques descrites en el projecte d'expropiació forçosa per a obtindre els terrenys necessaris per a l'execució de l'obra pública mencionada i acordà aprovar definitivament el projecte d'expropiació forçosa.

El projecte tècnic que ha de servir de base a la contractació i l'execució de l'obra esmentada va ser aprovat per la Resolució 550 de 15 de febrer de 2024, de la regidoria delegada de Contractació i Servicis Públics. Posteriorment, per un acord del Ple d'1 de juliol de 2024, a conseqüència de la resolució d'un recurs de reposició presentat, s'aprova el nou projecte tècnic de l'obra citada, que passa a denominar-se «Cobriment del col·lector del bulevard Marjaletes», en la qual consta la motivació de la sol·licitud al Consell per a declarar la urgent ocupació dels béns i drets afectats en l'expedient d'expropiació forçosa.

Segon. Consta la formalització de l'acta de replanteig del projecte en la qual s'acredita la viabilitat d'este en els terrenys que s'expropien.

Tercer. La relació concreta i individualitzada dels béns i drets objecte d'expropiació va ser sotmesa a informació pública durant el termini legalment establit a través d'un anunci publicat en el *Butlletí Oficial de la Província de València*  núm. 248, de 28 de desembre de 2023, i en el tauler d'anuncis de l'Ajuntament de Tavernes de la Valldigna. Així mateix, es va dur a terme la notificació individualitzada a totes les persones interessades en el procediment d'expropiació forçosa.

Consta l'acreditació de la presentació d'al·legacions, les quals han sigut resoltes per Acord del Ple de 12 de febrer de 2024.

Quart. Mitjançant un acord del Ple de 12 de febrer de 2024 ha sigut aprovada la relació definitiva de béns i drets afectats en l'expedient expropiatori per a l'execució de l'obra mencionada. Posteriorment, per un acord del Ple d'1 de juliol de 2024, s'ha resolt un recurs de reposició presentat i s'ha exclòs de la relació de béns i dret afectats en l'expedient d'expropiació forçosa la finca núm. 8.

Quint. La sol·licitud d'ocupació urgent de béns i drets afectats per l'expropiació es va formular en l'Acord del Ple de 12 de febrer de 2024 i es va concretar la motivació d'acord amb el requeriment d'este centre directiu, per acord del ple d'1 de juliol de 2024, amb el text literal següent:

«Conforme amb el fonament jurídic H de l'Acord del Ple de 12 de febrer de 2024, és possible declarar l'ocupació urgent dels béns i drets afectats per expedients d'expropiació forçosa de les corporacions locals a través d'acord del Consell (articles 29 i 50 de l'Estatut d'Autonomia de la Comunitat Valenciana, així com l'article 21 i la disposició final 2a de la Llei 5/1983, de 30 de desembre, del Consell.

Com assenyala l'annex d'expropiació, l'Ajuntament de Tavernes de la Valldigna, després de l'execució fallida de les obres de laminació i millora del drenatge de la conca del riu Vaca, fa diversos estudis d'afecció del riu Vaca en la zona sud del nucli urbà, zona en la qual se situa el carrer de Marjaletes. Estos estudis conclouen la necessitat de fer obres de contenció davant avingudes del riu Vaca i la prevenció d'inundacions del nucli urbà de la població amb greus riscos per a la ciutadania, tant a escala social com econòmica. Per a això, són necessàries les obres que es projecten, perquè amb l'elevació del soterrament del col·lector es protegix el nucli urbà en la zona sud-est de la població d'estes avingudes.

D'altra banda, és necessari protegir este col·lector de pluvials que servix de sobreeixidor de les aigües pluvials de la travessia de la carretera comarcal CV-50. Com és sabut, esta població de clima marcadament mediterrani té la singularitat de presentar pluges torrencials ocasionals durant els mesos de tardor, que són abundants i intenses. En conseqüència, requerixen tindre el sobreeixidor buidat, perquè depén d'això la seguretat viària i la corresponent minimització del perill que comporta per a conductors i viatgers. Com veiem, a més d'atendre la solució que es projecta, ha d'executar-se abans de la pròxima temporada de pluges pel perill que comporta per a la ciutadania i la seguretat viària, minimitzant els riscos davant inundacions i el risc per a les persones i la seguretat viària."

Sext. En l'expedient administratiu consta, a més, el certificat de la retenció de crèdit, d'acord amb el que s'establix en l'article 52 de la Llei sobre expropiació forçosa, de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.

*Fonaments de dret*

I. L'Ajuntament de Tavernes de la Valldigna té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei, de 16 de desembre de 1954, sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.

II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que "les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis compresos en estos a l'efecte de la seua expropiació forçosa".

En este mateix sentit, d'acord amb l'article 17 de la Llei sobre expropiació forçosa, quan el projecte d'obres i servicis comprenga la descripció material detallada dels béns i drets que siguen estrictament necessaris per a la fi de l'expropiació, la necessitat d'ocupació s'entendrà implícita en l'aprovació del projecte.

III. L'article 52 de la Llei sobre expropiació forçosa i concordants del seu reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'establixen en este.

IV. La declaració d'ocupació urgent, que, segons l'article 56 del Reglament de la Llei sobre expropiació forçosa, ha d'estar degudament motivada, està justificada en l'antecedent de fet quint.

V. La competència per a formular la declaració esmentada correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.

VI. L'acord en què es declare l'ocupació urgent dels béns afectats s'haurà de publicar en el *Diari Oficial de la Generalitat Valenciana*, a l'efecte de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant la corporació local expropiant, al·legacions només a l'efecte d'esmenar els possibles errors que s'hagueren pogut produir en el moment de fer la relació dels béns afectats per l'ocupació urgent.

En este expedient s'han complit totes les prescripcions legals contingudes en les disposicions abans citades, i el procediment s'ha tramitat d'acord amb la legislació vigent en la matèria.

Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, de conformitat amb l'article 2 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, el Consell, prèvia deliberació,

ACORDA

Declarar l'ocupació urgent dels béns i drets que a continuació es detallen, afectats per l'expedient expropiatori instruït per l'Ajuntament de Tavernes de la Valldigna, per a l'execució de les obres del projecte «Cobriment del col·lector del bulevard Marjaletes».

Relació de béns i drets afectats

FINCA 1

Polígon: 43

Parcel·la: 358

Titulars:

Juan-Joaquín Sala Grau

Maria-Pilar Clar Gascón

Luis Manuel Cabuchola Ciscar

m² afectats: 187,79 m²

Tipus de cultiu: sense cultiu, terra erma

Dades registrals: Finques 47565 i 10127

FINCA 2

Polígon: 43

Parcel·la: 357

Titulars:

Grau Pons Francisco

Grau Pons M. Asunción

Grau Pons Josefa

m² afectats: 294,30 m²

Tipus de cultiu: sense cultiu, terra erma

Dades registrals: Finca 17062

FINCA 3

Polígon: 43

Parcel·la: 481

Titular: ESBAF, SL

m² afectats: 205 m²

Tipus de cultiu: sense cultiu, terra erma

Dades registrals: Finca 15075

FINCA 4

Polígon: 43

Parcel·la: 480

Titular: ESBAF, SL

m² afectats: 315,25 m²

Tipus de cultiu: sense cultiu, terra erma

Dades registrals: Finca 19155

FINCA 5

Polígon: 43

Parcel·la: 487

Titulars: José García Roig

m² afectats: 353,60 m²

Tipus de cultiu: sense cultiu, terra erma

Dades registrals: Finca 8902

FINCA 6

Polígon: 43

Parcel·la: 486

Titular: PROTAL, SL

m² afectats: 3,42 m²

Tipus de cultiu: sense cultiu, terra erma

Dades registrals: Finca 1163

FINCA 7

Polígon: 43

Parcel·la: 499

Titulars:

Vicente Grau Grau

José Ramón Grau Grau

Federico Reyes Grau Grau

m² afectats: 144,15 m²

Tipus de cultiu: sense cultiu, terra erma

Dades registrals: Finca 12793

Contra este acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:

– Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el *Diari Oficial de la Generalitat Valenciana*, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

– Potestativament, un recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'este acord en el *Diari Oficial de la Generalitat Valenciana*, de conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

– En el cas de l'administració local promotora del procediment, a l'empara del que establix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no es pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el *Diari Oficial de la Generalitat Valenciana*, podrà formular un requeriment raonat perquè s'anul·le o es revoque l'acord, tenint en compte que això no incidix en l'executivitat d'este ni interromp els terminis, en vista de la seua fermesa, per no ser substitutiu del règim de recursos en via administrativa.

Tot això sense perjuí que les persones interessades puguen exercir qualsevol altra via que estimen oportuna.

  

València, 17 de setembre de 2024

Susana Camarero Benítez

Consellera secretària